Շամպանիայի	առաջին	բաժակը	նվիրվեց	երգչուհու	կենացին, այս	անգամ	ոչ	իբրև	գեղարվեստի «թագուհու», այլ	բոլոր աշխարհների	բոլոր	կանանց	լավագույնին: Ամենքը	ոտքի	կանգնեցին, գոռալով	ու	աղաղակելով, բացի	Սմբատից, որ տակավին	պահում	էր	սգավորի	լրջությունը: Քյազիմ-բեգը	մոտեցավ «անզուգական	էակին», խնդրեց	թույլ	տալ «եթերային ուսը» համբուրելու: Օրինակը	գայթակղիչ	էր, բոլորը	հերթով	համբուրեցին	հրապուրիչ	ուսը	գեղեցկուհու: Տեղիցը չշարժվեց	միայն	Սմբատը: Մի	հանգամանք, որ	չխուսափեց	երգչուհու	ուշադրությունից: